
01/26 – Faste saker

· Personalendringer
Mina Nilsson har fått fast stilling som avdelingsleder for tolketjenesten. Glenn Thomas Hustuft har takket ja til stillingen som teknisk rådgiver og begynner 1. desember. Ergoterapeut Thor Henrik Fon har sagt opp sin stilling for å gå tilbake til sin jobb i Tønsberg kommune. Fysioterapeut Mette Aslaksen er tilbake etter svangerskapspermisjon. 

· Nytt fra Nav hjelpemidler og tilrettelegging
Alle Nav sine brukerarkiv i papir skal nå digitaliseres. Vi har begynt på jobben med å klargjøre papirene for skanning, vi har ca. 120 hyllemeter med brukermapper. Vi tror vi er ferdig digitalisert i 2030. Til sammen i Nav er det over 55 000 hyllemeter brukermapper i papir som skal digitaliseres innen 2025.

Vi i Nav hjelpemidler og tilrettelegging har i sommer bidratt til å behandle søknader på høreapparater. Fra 01.01.2027 flyttes dette området fra Nav arbeid og ytelser til vårt område, velferdslinjen i Nav. Området omfatter behandling av søknader for høreapparater, ortopediske hjelpemidler, ortoser, parykk, arm- og benproteser og kosmetiske proteser. De som jobber med disse sakene forblir på sine lokasjoner.

· Regelverksendringer
Praksis fra 15.08.26 er at bytter av kontaktlinser må behandles som nye søknader. Det vil si i praksis at vi må se at innbygger har skrevet under på pristilbudet som sendes oss fra optiker, også ved bytter.

· Oppfølging fra møtet i mai
Låsene på handicaptoalettene er blitt justerte.

Vi trenger en vara for KS. Niklas Bergseth fra Bamble kommune har fått en ny rolle, og det er da ikke naturlig for han å sitte videre i brukerutvalget.

· Våre siste nyhetsbrev vil dere alltid finne her: Nyhetsbrev | Kunnskapsbanken
Lenken til påmeldingssiden for å motta nyhetsbrevet.



[bookmark: txtVedlegg]08/26 – Presentasjon av tema ved Sven Hansen – likepersonarbeidet hørsel

Hørselsforbundets foreninger i Tønsberg, Færder og Revetal har godt over 1000 medlemmer og mye virksomhet. Sven er tilknyttet foreningen i Tønsberg og Færder.
Han forteller om seg selv og at det tok ca. 20 år før han oppsøkte hjelp med sine utfordringer. Hørselslaget i Tønsberg var da nedlagt, og han ble med og bygget foreningen opp igjen til den solide foreningen den i dag er. Han har vært med på mange kurs i regi av foreningen, blant annet et rehabiliteringskurs på Briskeby.
I 2018 ble han likeperson for de med høreapparat og tinnitusrammede. Det er seks likepersoner i Færder og Tønsberg, og to på Revetal. Det finnes også likepersoner i de andre kommunene i fylkene.

En likeperson hjelper til med stell av høreapparater og samtaler med de som er rammet av tinnitus. Nå tilbyr de også kurs til hjelpepleiere og sykepleiere, slik at de kan være i stand til å bytte filter og sjekke at høreapparatene fungerer før de settes i øret på pasienten. De står også på stands og forteller om hørsel og tar hørselstester.

En likeperson er en frivillig som har gått kurs og som har erfaring med egen hørselsutfordring. En likeperson skal ikke erstatte helsepersonell eller andre fagpersoner. De gir støtte og praktisk informasjon. Likepersonene samarbeider med audiografene på Sykehuset i Vestfold og med de kommunale hørselskontaktene. Arbeidet som likeperson opplever han som veldig trivelig og givende.

Sven deler også gode strategier i møte med personer med nedsatt hørsel
· Sørge for godt lys
· Snakke tydelig og i normalt tempo
· Se på den som du snakker med
· Reduser bakgrunnstøy
· Bruk mikrofon når det er nødvendig
· Ikke rop, det hjelper ikke

Hørselsforbundet har flere hovedgrupper og mange lokallag. Hørselsforbundet - Forside


09/26 – Batteri til sykler

Innkommet sak SAFO: Når batteri til sykkel gitt som AKT26 ikke "prioritertes" når det er utslitt, hvordan skal man da få brukt sykkelen? Ikke alle har krefter til å sykle uten batteri, hva er regelverket? 

Dette står på nav.no: Personer over 26 år med varig funksjonsnedsettelse kan søke om aktivitetshjelpemidler (AKT26) dersom hjelpemiddelet er nødvendig for å kunne være i fysisk aktivitet. Ordningen er rammestyrt, og rammen for 2026 er bundet opp.
Det er satt av midler til å kjøpe tjenester, deler og tilbehør som er nødvendig for at allerede utlånte aktivtetshjelpemidler kan bli brukt. Slike saker kan effektueres fortløpende inntil annen beskjed blir gitt.

Man søke på utstyr som er helt nødvendig for å kunne benytte hjelpemiddelet. Det vil si at om batterier virkelig er utslitt kan man søke og få innvilget nytt. Mens det blir avslag på ekstra batterier, mulig erstatninger fordi man ikke får syklet så langt som man kunne tenke seg, eller tidligere har gjort. I slike tilfeller må man vente på ny pott. 

Det er fortsatt midler i potten for 2026 for reparasjon og utstyr som er nødvendig for at allerede utlåne aktivitetshjelpemidler til personer over 26 år kan bli brukt. Denne siden på nav.no oppdateres i forhold til status på midler: Aktivitetshjelpemidler for personer over 26 år - nav.no


10/26 – Akutt reparasjon av hjelpemidler – informasjon til kommuner og brukere

Innkommet sak SAFO: Omleggingen av akuttreparasjon som skjedde for ca. et år siden er for dårlig kommunisert ut til kommunene, hjelpemiddellageret og ergoterapeuter, og for dårlig informasjon om dette på nettsidene til Nav, Levering, montering, reparasjon og vedlikehold av hjelpemidler - nav.no.
Hvordan blir det kommunisert til brukere som av ulike årsaker ikke er digitale, er det sendt ut brev? 

Avdelingsleder Dag Frode Arnø går igjennom de endringer som akuttvakten har hatt siden 2024 og svarer ut spørsmålet. Hjelpemiddelsentralen har informert ut til kommunene og i brukerutvalget, ikke direkte til brukere. 


11/26 – Evaluering av brukerutvalget vårt og mandatet

Mandat Brukerutvalget for Nav hjelpemiddelsentral Vestfold og Telemark.docx
Hva med å ta inn medlemmer fra Unge Funksjonshemmede | Unge funksjonshemmede?
Saken utsettes til neste møte.


12/26 – Lang ventetid på ergoterapeut

Innkommet sak SAFO: Det er nå så lang ventetid på ergoterapeut i Larvik kommune at ergoterapeuten selv har gått ut i avisa. Er det noe vi som brukerutvalg kan gjøre? 

Avdelingsleder Anne Grethe Nyman oppfordrer organisasjonene til å ta saken til politikerne, da det ikke er riktig at hjelpemiddelsentral tar saken.


13/26 – Tilgang til Teams og utvalgsgodtgjørelse v/ Sigrid

Mange kommer ikke inn på brukerutvalgets Teams-side. Og noen har utfordringer med å få sendt inn krav om utvalgsgodtgjørelse. 
Sigrid tok en gjennomgang på hva som kan løse dette, og hva alternativene kan være, 20260922 Teams og utvalgsgodtgjørelse.pptx

Det ble gitt mulighet til å få hjelp til dette etter møtet, og medlemmene kan ta kontakt med henne fremover for å finne løsninger. 


00/26 – Eventuelt  

Vi fikk historier fra anonyme brukere som ikke var fornøyde med servicen fra hjelpemiddelsentralen og fra kommunen. Brukerutvalget kan ikke bistå i slike saker, men oppfordrer til at brukere som ikke er fornøyde med servicen sender inn serviceklage så hjelpemiddelsentralen får gått igjennom sakene og sett om de kunne gjort noe annerledes.
Serviceklager fra brukere og samarbeidspartnere kan sendes inn via Klage og tilbakemeldinger - nav.no, eller ved å ringe til vårt sentralbord på telefonnummer 5555 1111.
Kommunenes representant sa også at det er fint å melde slike klager inn via kommunens egen sider, så de også får sett nøye på saken.

Brukerpass ble et tema i møtet. På nav.no står det at brukerpass er en avtale mellom deg og Nav hjelpemiddelsentral. Avtalen er en form for fullmakt som gir deg utvidet ansvar og økt innflytelse i egen hjelpemiddelsak. Det innebærer at du har mulighet til selv å velge samarbeidspartner ved behov for utprøving, bytte av hjelpemiddel eller teknisk service og reparasjon. Du kan ta direkte kontakt med Nav hjelpemiddelsentral eller med hjelpemiddelfirma, og du kan bestille produkter fra hjelpemiddelsentralenes bestillingsordning selv. Du kan benytte fagpersoner som rådgivere for å komme fram til riktig løsning. Fordelingen av oppgaver og ansvar mellom deg og Nav hjelpemiddelsentral defineres i avtale, og kan endres hvis du ser behov for det. 
Brukerpasset gjelder for alle hjelpemidler du har i utlån og som du har vedtak på, unntatt bil.
Mer om ordningen er å finne her: Brukerpass - nav.no
Det kreves mye kompetanse om hjelpemiddelformidling av en som får brukerpass. Hvis man ikke klarer det som kreves, må man få hjelp via kommunen.

Møtedatoer for 2027:

Torsdag 11. februar
Torsdag 27. mai
Torsdag 23. september

